[{"text_idx": "#000000", "text": "Mae KESS 2 a KESS 2 Dwyrain yn darparu cyfleoedd PhD a Meistr Ymchwil wedi\u2019u hariannu ledled Cymru hyd at ddiwedd Rhagfyr 2023. Cefnogir y ddwy raglen gan Gronfeydd Cymdeithasol Ewrop (ESF) drwy Lywodraeth Cymru ac maent yn cynnwys holl brifysgolion Cymru, dan arweiniad Prifysgol Bangor. Yn dilyn rhaglen lwyddiannus gyntaf KESS (2009-2014), bydd KESS 2 a KESS 2 Dwyrain yn darparu dros 645 o ysgoloriaethau yn ystod eu cyfnodau gweithredu."}, {"text_idx": "#000002", "text": "\u201cRoedd grant KESS 2 yn gyfle gwych i ni ddod ag ymchwilydd ifanc i mewn. Mae\u2019n dod a\u0302 manteision enfawr. Rydym yn cael ein gwneud yn ymwybodol o gyfleoedd, darnau newydd o offer, elfennau newydd o gyllid, newidiadau mewn deddfwriaeth a newidiadau yn y ffordd y mae Llywodraeth Cymru yn ymdrin a\u0302 phethau. Rydyn ni\u2019n dod yn ymwybodol o\u2019r rhain yn syml trwy\u2019r rhyngweithio.\u201d"}, {"text_idx": "#000004", "text": "I berchnogion a rheolwyr busnes, un o\u2019r manteision mwyaf yw gallu canolbwyntio sgiliau ar faes ymchwil sy\u2019n gysylltiedig a\u0302\u2019u busnes \u2013 rhywbeth nad yw\u2019n bosibl yn aml heb adnoddau ychwanegol costus. Mae\u2019r cyhoeddusrwydd cadarnhaol a\u2019r cysylltiadau ynghylch prosiectau KESS 2 yn aml yn golygu bod busnesau wedi cael elw rhagorol ar eu buddsoddiad ymhell cyn cyhoeddi canlyniadau\u2019r ymchwil, neu cyn i\u2019w heffaith deimlo. Mae adborth gan gyfranogwyr blaenorol yn dangos bod cwmni\u0308au wir yn gwerthfawrogi\u2019r cyswllt y maent yn ei adeiladu gyda\u2019r prifysgolion, ac mae hyn yn aml wedi arwain at gydweithrediadau eraill."}, {"text_idx": "#000005", "text": "Manteision KESS 2 i gwmni\u0308au"}, {"text_idx": "#000006", "text": "Mae prosiectau KESS 2 yn gyfle gwerthfawr i gael ymchwilydd o\u0302l-raddedig i weithio ar faes penodol i\u2019r busnes. Mae llawer o fanteision i bartneriaid cwmni KESS 2 gan gynnwys:"}, {"text_idx": "#000007", "text": "Datblygu diwylliant ymchwil o fewn eu sefydliad\nGosod eu sefydliad fel llais awdurdod ac arweinydd marchnad yn eu sector\nProfi honiadau, canfyddiadau a phrofiadau ynghylch eu cynnyrch, gwasanaeth neu frand\nSefydlu a chynnal cysylltiadau gwerthfawr gyda\u2019u prifysgol leol\nDenu a chefnogi datblygiad ymchwilwyr newydd yn eu cwmni\nGan fanteisio ar y gost mynediad isel iawn ar gyfer enillion posibl y prosiect"}, {"text_idx": "#000008", "text": "Gall amrywiaeth o gwmni\u0308au a sefydliadau gymryd rhan yn KESS 2, gan gynnwys Cwmni\u0308au Micro, BBaChau, Cwmni\u0308au Mawr, y Trydydd Sector a Mentrau Cymdeithasol. Mae gan KESS 2 453 o gwmni\u0308au ar ein cronfa ddata sydd wedi bod yn ymwneud a\u0302\u2019r prosiect ac mae 61% o\u2019r sefydliadau sy\u2019n cymryd rhan yn KESS 2 yn BBaChau. Mae ein Map Partner Cwmni a gasglwyd yn ddiweddar yn dangos cwmpas eang partneriaid cwmni yr ydym wedi cydweithio a\u0302 hwy o bob rhan o Gymru hyd yn hyn, gyda\u2019r nifer hwn yn cynyddu wrth i brosiectau newydd gael eu creu a\u2019u cychwyn."}, {"text_idx": "#000009", "text": "Beth a ddisgwylir gan bartner cwmni KESS 2?"}, {"text_idx": "#000010", "text": "Bod gan y cwmni sylfaen weithredol o fewn Ardal Gydgyfeirio Cymru (cliciwch i weld y map) ar gyfer prosiectau KESS 2 (Gorllewin) neu yn Nwyrain Cymru (ardaloedd nad ydynt wedi\u2019u cynnwys yn yr Ardal Gydgyfeirio) ar gyfer prosiectau KESS 2 Dwyrain.\nBod goruchwyliwr cwmni yn gallu cymryd rhan mewn cyfarfodydd cynnydd chwarterol a chwblhau adroddiadau cynnydd.\nY gall y cwmni ddarparu o leiaf 30 diwrnod o leoliad y flwyddyn ar gyfer yr ymchwilydd o\u0302l-raddedig yn y cwmni, yn amodol ar gytundeb rhwng y cwmni a goruchwylwyr academaidd. Gall hyn fod yn hyblyg yn dibynnu ar y prosiect.\nY gall cynrychiolydd cwmni oruchwylio\u2019r ymchwilydd o\u0302l-raddedig tra\u2019i fod ar leoliad o fewn y cwmni."}, {"text_idx": "#000011", "text": "Nid oes unrhyw rwymedigaeth i gyflogi eich ysgolor KESS 2 ar ddiwedd yr ymchwil, er y byddai hwn yn ganlyniad rhagorol i\u2019r prosiect."}, {"text_idx": "#000013", "text": "Mae\u2019r cyfraniadau arian y cwmni ar gyfer prosiectau KESS 2 wedi eu nodi ar y siart isod. Mae holl gyfraniadau arian parod yn amodol ar TAW (dylai partneriaid gael cyngor gan eu Hadran Gyllid)."}, {"text_idx": "#000017", "text": "Pwy sy\u2019n berchen ar unrhyw HED a ddaw o ganlyniad i\u2019r prosiect?"}, {"text_idx": "#000018", "text": "Er mwyn dangos eich bod cydymffurfio a\u0302 rheolau Cymorth Gwladwriaethol, bydd unrhyw Eiddo Deallusol a ddaw yn sgi\u0302l prosiect KESS 2 yn eiddo i\u2019r brifysgol berthnasol. Bydd ED cefndirol a gafodd ei ddefnyddio mewn cysylltiad a\u0302 phrosiect KESS 2 yn eiddo i\u2019r parti sy\u2019n ei gyflwyno a bydd yn amodol ar ymrwymiadau cyfrinachedd. Bydd y brifysgol berthnasol yn gadael i\u2019r cwmni partner gael y dewis cyntaf ar un ai trwydded gyfyngol neu anghyfyngol i ddefnyddio\u2019r Eiddo Deallusol neu unrhyw HED arall sy\u2019n cael ei gynhyrchu drwy\u2019r prosiect, fel sy\u2019n cael ei drafod rhwng y parti\u0308on sydd ynghlwm ag ef."}, {"text_idx": "#000019", "text": "Hyfforddiant sgiliau lefel uwch ar gyfer yr ymchwilydd o\u0302l-raddedig"}, {"text_idx": "#000020", "text": "Mae gan bob ysgoloriaeth KESS 2 raglen hyfforddi sgiliau lefel uwch integredig ar gyfer yr ymchwillydd o\u0302l-raddedig sy\u2019n cymryd rhan, sy\u2019n arwain at Ddyfarniad Datblygu Sgiliau O\u0302l-raddedig, ac mae\u2019n ymdrin ag unrhyw wybodaeth neu fylchau mewn sgiliau a nodwyd."}, {"text_idx": "#000021", "text": "Os oes gennych unrhyw ymholiadau am KESS 2, cysylltwch gyda ni drwy ebost ar kess2@bangor.ac.uk"}]